ਨਵੀਂ ਦਿੱਲੀ, 24 ਫਰਵਰੀ
ਭਾਰਤੀ ਦੂਰਸੰਚਾਰ ਰੈਗੂਲੇਟਰੀ ਅਥਾਰਟੀ (ਟਰਾਈ) ਨੇ ਟੈਲੀਵਿਜ਼ਨ ਚੈਨਲਾਂ ਦੇ ਡਿਸਟ੍ਰੀਬਿਊਟਰਾਂ ਨੂੰ ਇਹ ਯਕੀਨੀ ਬਣਾਉਣ ਲਈ ਕਿਹਾ ਹੈ ਕਿ ਇੱਕੋ ਜਿਹੇ ਚੈਨਲਾਂ ਨੂੰ ਇਕੱਠਿਆਂ ਰੱਖਿਆ ਜਾਵੇ ਤੇ ਇੱਕ ਚੈਨਲ ਇੱਕ ਹੀ ਥਾਂ ਉੱਤੇ ਦਿਖੇ ਜਿਵੇਂ ਕਿ ਉਸਨੇ ਨਿਯਮਾਂ ਵਿਚ ਕਿਹਾ ਹੈ। ਅਥਾਰਟੀ ਨੇ ਕਿਹਾ ਕਿ ਅਜਿਹਾ ਨਾ ਕਰਨ ਉੱਤੇ ਸਬੰਧਤ ਡਿਸਟ੍ਰੀਬਿਊਟਰ ਖਿਲਾਫ਼ ਕਾਰਵਾਈ ਕੀਤੀ ਜਾਵੇਗੀ। ਗਾਹਕਾਂ ਦੀ ਸ਼ਿਕਾਇਤ ਮਗਰੋਂ ਭਾਰਤੀ ਦੂਰਸੰਚਾਰ ਰੈਗੂਲੇਟਰੀ ਅਥਾਰਟੀ ਨੇ ਇਹ ਹੁਕਮ ਦਿੱਤਾ ਹੈ। ਇਹ ਹੁਕਮ ਗਾਹਕਾਂ ਦੇ ਨਜ਼ਰੀਏ ਤੋਂ ਮਹੱਤਵਪੂਰਨ ਹੈ ਕਿਉਂਕਿ ਇਕੋ ਜਿਹੇ ਚੈਨਲ ਇੱਕ ਜਗ੍ਹਾ ਨਾ ਰੱਖਣ ਕਾਰਨ ਇਨ੍ਹਾਂ ਨੂੰ ਲੱਭਣ ਵਿਚ ਦਿੱਕਤ ਆਉਂਦੀ ਹੈ। ਦੂਜੇ ਪਾਸੇ ਇੱਕ ਹੀ ਚੈਨਲ ਦੇ ਇੱਕ ਤੋਂ ਵੱਧ ਥਾਵਾਂ ਉੱਤੇ ਦਿਖਾਈ ਦੇਣ ਨਾਲ ਉਸਦੀ ਰੇਟਿੰਗ ਉੱਤੇ ਵੀ ਫਰਕ ਪੈਂਦਾ ਹੈ। ਤਾਜ਼ਾ ਹੁਕਮ ਟੀਵੀ ਚੈਨਲਾਂ ਦੇ ਡਿਸਟ੍ਰੀਬਿਊਟਰਾਂ ਨੂੰ ਜਾਰੀ ਕੀਤਾ ਗਿਆ ਹੈ। ਇਸ ਵਿਚ ਡੀਟੀਐਚ ਪ੍ਰਬੰਧਕ ਤੇ ਮਲਟੀ ਸਿਸਟਮ ਪ੍ਰਬੰਧਕ ਵੀ ਸ਼ਾਮਲ ਹਨ। ਟਰਾਈ ਨੂੰ ਇਕੋ ਜਿਹੇ ਚੈਨਲ ਵੱਖ-ਵੱਖ ਰੱਖਣ ਤੇ ਇੱਕੋ ਚੈਨਲ ਨੂੰ ਕਈ ਜਗ੍ਹਾ ਦਿਖਾਉਣ ਸਬੰਧੀ ਸ਼ਿਕਾਇਤਾਂ ਮਿਲੀਆਂ ਸਨ। ਟਰਾਈ ਦੇ ਸਲਾਹਕਾਰ (ਪ੍ਰਸਾਰਣ) ਅਰਵਿੰਦ ਕੁਮਾਰ ਨੇ ਏਜੰਸੀ ਨੂੁੰ ਦੱਸਿਆ,‘ਇਹ ਹੁਕਮ ਤੁਰੰਤ ਪ੍ਰਭਾਵ ਨਾਲ ਅਮਲ ਵਿਚ ਆ ਗਿਆ ਹੈ ਤੇ ਟੀਵੀ ਡਿਸਟ੍ਰੀਬਿਊਟਰਾਂ ਨੂੰ ਇਸ ਦੀ ਪਾਲਣਾ ਕਰਨ ਲਈ ਕਿਹਾ ਹੈ।’ 

ਟਰਾਈ ਦਾ ਸਲਾਹਕਾਰ  (ਪ੍ਰਸਾਰਣ) ਕੌਣ ਹੈ?
ਟਰਾਈ ਦਾ ਸਲਾਹਕਾਰ  (ਪ੍ਰਸਾਰਣ) ਅਰਵਿੰਦ ਕੁਮਾਰ ਹੈ।